17 Mɔɔ Ebilam lile ɛvolɛ 99 la, Gyihova yele ɔ nwo hilele ye na ɔhanle kɛ: “Medame a mele Nyamenle Tumivolɛ Bedevinli ne a. Dua me ndenle ne mɔ anu yɛɛ mmamaa ɛ nwo nyia ngehanleɛ.*2 Mebali me nee wɔ yɛ ngyekyeleɛ ne azo,+ na meamaa ɛ bo zo amra ayɛ dɔɔnwo kpalɛ.”+3 Ɛhye ati Ebilam butule ɔ nyunlu aze na Nyamenle hɔle zo nee ye dendɛle kɛ:4 “Nea! Me nee wɔ yɛ ngyekyeleɛ ne tɛbɔ ɛkɛ,+ na ɛbayɛ maanle maanle dɔɔnwo bɛ ze.+5 Bɛnrɛvɛlɛ wɔ Ebilam* bieko, bɛbavɛlɛ wɔ Ebileham,* ɔluakɛ mebamaa wɔayɛ maanle maanle dɔɔnwo bɛ ze.6 Mebamaa ɛ bo zo amra azo dɔɔnwo kpalɛ na meamaa wɔayɛ maanle maanle, na arelemgbunli bavi wɔ nu ara.+7 “Mebali ngyekyeleɛ mɔɔ me nee wɔ+ yɛɛ ɛ bo zo amra amuala ɛyɛ la azo wɔ bɛ awolɛndoazo ne mɔ amuala anu. Ɛhye le dahuu ngyekyeleɛ, kɛ mebayɛ ɛ nee ɛ bo zo amra amuala Nyamenle.8 Na mebava azɛlɛ ne mɔɔ ɛde zo kɛ ɛyɛvolɛ la+—Keena azɛlɛ ne amuala—meamaa wɔ nee ɛ bo zo amra amaa yeayɛ bɛ agyapadeɛ dahuu, na mebayɛ bɛ Nyamenle.”+9 Nyamenle zele Ebileham bieko kɛ: “Wɔmɔ di me ngyekyeleɛ ne azo, ɛ nee ɛ bo zo amra amuala wɔ bɛ awolɛndoazo kɔsɔɔti anu.10 Ngyekyeleɛ mɔɔ me nee wɔ ɛlɛyɛ mɔɔ ɛ nee ɛ bo zo amra amuala bali zolɛ la ɛne: Ɔwɔ kɛ bɛpɛ nrenyia biala mɔɔ wɔ bɛ avinli la mrenyiazo.+11 Ɔwɔ kɛ bɛpɛ bɛ mrenyiazo, na ɔbayɛ me nee wɔ ngyekyeleɛ ne anwo sɛkɛlɛneɛ.+12 Wɔ bɛ awolɛndoazo kɔsɔɔti anu, ɔwɔ kɛ bɛpɛ nrenyia biala mɔɔ kɛli kenle mɔtwɛ, awie biala mɔɔ bɛwole ye wɔ wɔ sua nu yɛɛ awie biala mɔɔ ɛmboka ɛ bo zo amra anwo na bɛvale ezukoa bɛdɔle ye bɛvile ɛyɛvolɛ bie ɛkɛ la mrenyiazo.+13 Ɔwɔ kɛ bɛpɛ nrenyia biala mɔɔ bɛwole ye wɔ wɔ sua nu nee nrenyia biala mɔɔ ɛvale ezukoa ɛdɔle ye la mrenyiazo,+ na me ngyekyeleɛ ne mɔɔ wɔ bɛ nwonane ne anwo la bayɛ dahuu ngyekyeleɛ.14 Saa nrenyia biala mɔɔ bɛtɛpɛle ye mrenyiazo zo la ampɛ ye mrenyiazo a, ɔwɔ kɛ bɛye zɔhane sonla* ne bɛfi ye menli ne avinli.* Yeanli me ngyekyeleɛ ne azo.”15 Akee Nyamenle zele Ebileham kɛ: “Ɛ ye Sɛlae* ɛdeɛ,+ mmafɛlɛ ye Sɛlae bieko, ɔluakɛ ɔvi ɛnɛ mɔɔ kɔ la ye duma a le Sɛla.*16 Mebayila ye na eza meamaa yeawo ralɛ nrenyia yeamaa wɔ;+ mebayila ye na ɔbayɛ maanle dɔɔnwo; arelemgbunli bavi ye nu ara.”17 Ɛhye ati, Ebileham butule ɔ nyunlu aze zelele na ɔhanle ye wɔ ye ahonle nu kɛ:+ “Asoo nrenyia mɔɔ ɛli ɛvolɛ 100 la bawo ralɛ, yɛɛ asoo Sɛla, raalɛ mɔɔ ɛli ɛvolɛ 90 la bawo ɔ?”+18 Ɔti Ebileham zele nɔhalɛ Nyamenle ne kɛ: “Maa Yehyemɛle ɛnyia ɛ nyunlu ɛlolɛ!”+19 Ɛhye ati Nyamenle hanle kɛ: “Ɛ ye Sɛla bawo ralɛ nrenyia amaa wɔ na ɛbavɛlɛ ye Ayezeke.*+ Me nee ye bayɛ ngyekyeleɛ mɔɔ bayɛ dahuu ngyekyeleɛ amaa ɔ bo zo amra amuala la.+20 Noko mɔɔ fale Yehyemɛle anwo la, mede wɔ edwɛkɛ ne. Nea! Mebayila ye na meamaa ɔ bo zo amra azo dɔɔnwo kpalɛ. Mbusua mgbanyinli 12 bavi ye nu ara na mebamaa yeayɛ maanle kpole.+21 Noko akee me nee Ayezeke+ mɔɔ Sɛla bawo ye ɛvolɛ bieko mekɛ zɛhae+ la a bayɛ me ngyekyeleɛ ne a.”22 Mɔɔ Nyamenle nee Ebileham dendɛle wiele la, ɔgyakyile ye ɛkɛ ɔhɔle.23 Akee Ebileham vale ɔ ra Yehyemɛle nee mrenyia mɔɔ bɛwole bɛ wɔ ye sua nu ɛkɛ ne la kɔsɔɔti yɛɛ awie biala mɔɔ ɔvale ezukoa ɔdɔle ye la, nrenyia biala mɔɔ wɔ ye sua nu ɛkɛ la, na ɔpɛle bɛ mrenyiazo kenle ko zɔhane ala, kɛ mɔɔ Nyamenle hanle hilele ye la.+24 Ebileham pɛle ye mrenyiazo la ɛnee yeli ɛvolɛ 99.+25 Yɛɛ bɛpɛle ɔ ra Yehyemɛle mrenyiazo la ɛnee yeli ɛvolɛ 13.+26 Kenle ko zɔhane ala, bɛpɛle Ebileham nee ɔ ra Yehyemɛle mrenyiazo.27 Bɛpɛle ɔdaye nee mrenyia mɔɔ wɔ ye sua nu ɛkɛ ne la kɔsɔɔti mrenyiazo, mrenyia mɔɔ bɛwole bɛ wɔ ye sua nu yɛɛ awie biala mɔɔ ɔvale ezukoa ɔdɔle ye ɔvile ɛyɛvolɛ bie ɛkɛ la.
twi_Latn